Joana Vasconcelos

Joana Vasconcelos () er ein portugisisk kunstnar kjend for store installasjonar, skulpturar laga av daglegdagse ting og tekstildekte figurar.

Liv 
Vasconcelos blei fødd i Paris. Familien hennar vende tilbake til Portugal frå eksilet sitt i Frankrike etter Nellikrevolusjonen i 1974. Ho studerte ved Centro de Arte & Comunicação Visual i Lisboa. Ho har sidan budd og arbeidd i Lisboa, og byrja å stilla ut jamleg frå midten av 1990-talet. 

Ho er ein svært populær kunstnar i Portugal og elles. I 2009 mottok ho Prins Henrik-ordenen.

Virke 

Vasconcelos stilte ut ved Venezia-biennalen i 2005 der ho mellom anna viste fram A Noiva ('''Brura'), ei 20 fot høg lysekrone  laga av over  tampongar.

I juni 2011 opna installasjonen Contaminação gruppeutstillinga The World Belongs to You som blei halden ved Palazzo Grassi.

I 2012 stilte Vasconcelos ut verket sitt ved den store årlege samtidskunstutstillinga ved Slottet i Versailles. Ho var den fyrste kvinne og den yngste samtidskunstnaren til å stilla ut i Versailles.

In 2013 representerte kunstnaren Portugal i ei soloutstilling ved paviljongen til landet ved Venezia-biennalen. Verket  Trafaria Praia blei installert i ein båt for anker som samstundes blei til eit flytande galleri.

I 2018 var Vasconcelos representert med den retrospektive utstillinga I'm Your Mirror ved Guggenheimmuseet i Bilbao i Spania som den fyrste portugisiske kunstnaren til å oppnå denne æra. Utstillinga omfatta 30 verk og representerte 25 år av den kunstnariske karrieren hennar.

I 2020 installerte Vasconcelos det massive stad-spesifikke verket Valkyrie Mumbet ved Massachusetts College of Art and Design Museum (MAAM) i Boston i Massachusetts. Dette var den fyrste soloutstillinga hennar i USA. Verket er del av ein serie av storskalaverk kunstnaren lagar for særskilde stader, til ære for inspirerande kvinner knytte til den staden. Det nemnde verket er til æra for Elizabeth Mumbet Freeman, ei slavekvinne i Massachusetts som gjekk til retten for å oppnå fridom.

Vasconcelos bidrog til å utforma heile settet rundt moteframsyninga til Christian Dior for haust/vinter 2023, designa av Maria Grazia Chiuri. Vasconcelos utforma ein abstrakt, edderkoppaktig skulptur av blondar, broderi og heklearbeid med blomemotiv over framsyninga. Verket var inspirert av Catherine Dior, som Vasconcelos såg for seg som ei valkyrje, og blomemotiv frå arkiva til Dior.

I juni 2023 opna Wedding Cake, ein 12 meter høg bygning dekorert med 25 000 handlaga keramikkfliser, ved Waddesdon i Buckinghamshire i England. Verket var bestilt av baron Jacob Rothschild. Vasconcelos hadde allereie bidrege til skulpturparken i Waddington med skulpturen Pavillon de Thé (ei gigantisk tekanne i støypejarn) og Lafite, to store lysestakar laga av Château Lafite-flasker.

 Soloutstillingar (utval) 

 2010: I Will Survive, Haunch of Venison, London i Storbritannia
 2011: Res Publica, Centenário da República, Calouste Gulbenkian-stiftinga, Lisboa, Portugal
 2012: Royal Valkyrie, Château de Versailles i Frankrike
 2013: Trafaria Praia, Den portugisiske paviljongen, den 55. Venezia-biennalen i Venezia i Italia
 2018: I'm Your Mirror, Guggenheimmuseet i Bilbao i Spania
 2020: Valkyrie Mumbet, MassArt Art Museum, at the Massachusetts College of Art and Design, Boston i Massachusetts i USA

Verk i utvalFlores do Meu Desejo, 1996	Sofá Aspirina, 1997Cama Valium, 1998	Spot Me, 1999	Ponto de Encontro, 2000	Strangers in the Night, 2000	A Noiva, 2001-2005O Mundo a Seus Pés, 2001Pantelmina #1, 2001Barco da Mariquinhas, 2002	Blup, 2002WWW.Fatimashop, 2002Una Dirección, 2003Coração Independente Dourado, 2004Passerelle, 2005
 Coração Independente Vermelho, 2005. Hengande skulptur i jern og plastbestikk med lydinstallasjon av fado sungen av Amália Rodrigues.Néctar, 2006. Flaskeskulptur av vinflasker, jern, kvite LED-lys og elektrisk utstyr.Big Booby, 2007		Donzela, 2007Jardim do Éden, 2007Contaminação, 2008-2010	A Jóia do Tejo, 2008Piano Dentelle, 2008Marilyn, 2009Valquíria Enxoval, 2009Portugal a Banhos, 2010Sr. Vinho, 2010La Théière, 2010Loft, 2010Mary Poppins, 2010Sugar Baby, 2010Tutti Frutti, 2011War Games, 2011Lilicoptère, 2012. Eit forgylla helikopter pynta med strass og rosa strutsefjører.Call Center, 2014-2016. Ein stor Beretta-revolver laga av 168 svarte fasttelefonar. Musikk av ringelydtonar laga av Jonas Runa.Pop Galo, 2016. Ein ti meter høg versjon av Barcelos-hanen, dekka av handmåla fliser og LED-lys; akkompagnert av musikk av Jonas Runa.Suspensão, 2017Valkyrie Mumbet, 2020

 Galleri 

 Kjelder Denne artikkelen bygger på «Joana Vasconcelos» frå ,  den 6. september 2021.  
  

 Bakgrunnsstoff 

Joana Vasconcelos' exhibition at Serralves Museum of Contemporary Art ved joandso.com
Litteratur
 Vasconcelos, Joana (2018). I'm your mirror. Enrique Juncosa, Petra Joos, Isalina Conde, Museo Guggenheim Bilbao, Museu Seralves, Kunsthal Rotterdam. Bilbao. . OCLC 1057784624.
 Vasconcelos, Joana (2019). Joana Vasconcelos. Christian K. Scheffel, Christof Trepesch, Peter Joch, Galerie Scheffel. Köln, 2019. . OCLC 1090543439.
 Vasconcelos, Joana (2019). Joana Vasconcelos: maximal''. Achim Sommer, Max Ernst Museum. Munich. . OCLC 1110580869

Folk frå Lisboa
Kunstnarar frå Paris